ඓතිහාසික වටිනාකමක් සහිත බදුල්ල - මලුවේගොඩ විහාරස්ථානය මේ වනවිට ශීඝ්‍රයෙන් විනාශ මුඛයට පත්වෙමින් තිබෙනවා.වියළුව තැන්නපංගුව ඓතිහාසික මලුවේගොඩ රජ මහා විහාරස්ථානයේ ආරම්භය වළගම්බා රජදවස සිදු වු බවටයි සාක්ෂි සැපයෙන්නේ.එම කාලයේදී සුවිශේෂී ආකාරයෙන් මෙම විහාරස්ථානය ගොඩනැගීම හේතුවෙන් මෙම විහාරස්ථානයේ නම ද ඒ හරහා පටබැදී තිබෙනවා.ඌව වෙල්ලස්ස කැරැල්ලේ පුරෝගාමියෙකු ලෙස කටයුතු කළ කිවුලේගෙදර මොහොට්ටාල වීරවරයා මෙම විහාරස්ථානය කේන්ද්‍ර කරගනිමින් කටයුතු කර ඇති බවයි වාර්තා වන්නේ.එවන් වටිනා ඉතිහාසයකට උරුමකම් කියන වියළුව ඓතිහාසික මලුවේගොඩ රජ මහා විහාරයට අද අත්ව ඇතිඉරණමයි මේ.වටිනා සිතුවම් හා මුර්ති සහිත මෙම විහාරස්ථානයේ වහලය දැඩි ලෙස අබලන්ව ඉන් වැසි දිය ගලා ඒමත් සමග මෙම විනාශයන් සිදුව ඇති බවයි විහාරභාරකාරී හිමියන් පවසන්නේ.මේ, මාතර වැලිගම උඩුකාව ප්‍රදේශයේ ස්ථාපිත ඓතිහාසික සමරවීර මුදළින්දාරාම විහාරස්ථානයයි.වසර 136 ක පමණ ඉතිහාසයකට උරුමකම් කියන මෙම විහාරස්ථානයේ ධර්මශාලාව කලක පටන් පවතින්නේ අබලන් තත්ත්වයේයි.මෙම පසුබිම තුළ පොහෝ දිනවල සීල සමාදාන හා ඉරුදින දහම් පාසල පැවැත්වීමද දැඩි ගැටලුවක් වී තිබෙනවා.ගම්වාසීන් විසින් කලකට ඉහත ධර්ම ශාලාවක් ඉදිකිරීම සදහා වැඩ ආරම්භ කළ ද මුල්‍ය ප්‍රතිපාදන නොමැතිකමින් එම කටයුතු ද ඇණහිට තිබෙනවා.